**Црвенокап мангабеј** или **беловратен мангабеј** (науч. *Cercocebus torquatus*) — вид примат од семејството на старосветските мајмуни (*Cercopithecidae*). Примероци од ова животно можат да се погледаат во Зоолошката градина во Скопје.

Опис
----

Телото на овој мајмун е прекриено со сиво крзно, но има карактеристична црвена боја на главата во облик на капа и бел врат.. Има црни уши и упадливи бели очни капаци, поради што се нарекува и „четириок мајмун". Опашката му е темносива и подолга од телото, и често ја држи со белиот врв над главата. Има долги катници и многу големи секачи. Во заробеништво, мажјаците тежат просечно 9-10 кг, а женките 7,5-8,6 кг. Без опашката, мажјаците се долги 47–67 см, а женките 45–60 см.

Живеалиште и распространетост
-----------------------------

Црвенокапиот мангабеј се среќава во шуми сместени во крајбрежни појаси, мочуришта, мангрови и долини, од западна Нигерија, на исток и запад во Камерун, како и ширум Екваторска Гвинеја, Габон и по атлантскиот брег на габонско-конгоанската граница.

Поведение
---------

Овие мајмуни живеат во големи групи од по 10 до 35 единки, вклучувајќи неколку мажјаци. Општат со кресоци и лаење, што служи за одржување контакт со ќленовите нха групата и означување на нејзината местоположба во однос на други групи. Се храснат со плодови и семиња, но јадат ио листови, зеленило, цветови, безрбетници, печурки, измет и смола. Немаарт определена сезона на парење, а половата зрелост ја достигнуваат на возраст од 5 до 7 години. Во росек, бременоста трае 170 дена.

Закани
------

Во 2006 година, било проценето дека годишно околу 3.000 црвенокапи мангабеи се ловат во крајбрежните шуми Крос-Санага-Биоко за трговија со месо.

Заштитен статус
---------------

Црвенокап мангабеј во Зоо Скопје.
Црвенокапиот мангабеј се води како ранлив вид во црвениот список на МСЗП поради губитокот на живеалиштето и ловењето за месо. Наведен е и во Прилог II од CITES и во класата Б на Африканската спогодба за заштита на природата и природните ресурси.

Поврзано
--------

* Чадлив мангабеј

Наводи
------

1. 1 2 3 4  „*Cercocebus torquatus*". *IUCN Red List. Version 2008*. International Union for Conservation of Nature. 2008. Посетено на 4 January 2009.
2. ↑  Groves, C. (2005). Wilson, D. E. & Reeder, D. M (уред.) (уред.). *Mammal Species of the World* (III. изд.). Baltimore: Johns Hopkins University Press. стр. 154. ISBN 0-801-88221-4.CS1-одржување: повеќе имиња: список на уредници (link)
3. ↑  „Мангаби". Зоо Скопје. Архивирано од изворникот на 2015-05-04. Посетено на 16 мај 2015.
4. 1 2 3 4 5 6 7 8  Matthew Richardson (26 March 2009). „Red-capped mangabey (*Cercocebus torquatus*)". ARKive. Архивирано од изворникот на 2015-09-22. Посетено на 6 January 2012.
5. 1 2 3  The Primata (17 June 2007). „White-collared Mangabey (*Cercocebus torquatus*)". The Primata. Посетено на 6 January 2012.
6. 1 2 3  Nguyen, Khoa Huu (1999). „*Cercocebus torquatus*". Animal Diversity Web. Посетено на 6 January 2012.
7. ↑  Fa, J.E. Seymour, S. Dupain, J.E.F. Amin, R. Albrechtsen, L. and Macdonald, D. (2006). „Getting to grips with the magnitude of exploitation: bushmeat in the Cross–Sanaga rivers region, Nigeria and Cameroon". *Biological Conservation*. **129** (4): 497–510. doi:10.1016/j.biocon.2005.11.031.CS1-одржување: користи параметар authors (link)

Надворешни врски
----------------

|  |  |
| --- | --- |
| Ризница | „Црвенокап мангабеј" на Ризницата ? |

* Црвенокап мангабеј на Викивидовите ?
* Црвенокап мангабеј (*Cercocebus torquatus*) — Енциклопедија на живиот свет (македонски)

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* GND: 4565343-4

 |

 |